Znam što mislite:
"Zašto on može sjediti na pozornici?"
Zato što je ovo radio.
(Glazba)
Pripovjedam radio priče o dizajnu,
i raznoraznim stvarima:
zgradama i četkicama za zube,
maskotama, snalaženju u prostoru i fontovima.
Moja misija je potaknuti ljude da se angažiraju oko dizajna do kojeg drže
tako da počnu pratiti sve oblike dizajna.
Kada dešifrirate svijet imajući na umu dizajn,
svijet postaje čaroban.
Umjesto slomljenih stvari
vidite sve male djeliće genijalnosti
s kojima su se mučili anonimni dizajneri
kako bi naš život učinili boljim.
To je u suštini definicija dizajna:
poboljšavati život i pružati radost.
Malo stvari me raduje više
od dobro dizajnirane zastave.
(Smijeh) (Pljesak)
Da!
Sretna ti 50. godišnjica tvoje zastave, Kanado.
Predivna je, zlatno mjerilo. Jako mi se sviđa.
Opsjednut sam zastavama.
Ponekad započnem temu o zastavama,
a ljudi mi odgovore da ih nije briga za njih,
a onda počnemo razgovarati o njima i, vjerujte mi,
sto posto ljudi jest briga za zastave.
Imaju nešto što utječe na naše osjećaje.
Moja obitelj mi je ove godine zamotala božićne darove u zastave,
uključujući i plavu vrećicu za darove
zamaskiranu u škotsku zastavu.
Stavio sam ovu sliku na Internet i ubrzo
u prvih nekoliko minuta, netko je ostavio komentar
"Uzmi si tu škotsku zastavu i gurni si je u š...k." (Smijeh)
Vidite da su ljudi strastveni u vezi zastava.
To je tako.
Kod zastava volim to što
jednom kada razumijete dizajn zastave,
što čini dobro, a što lošu zastavu,
možete razumjeti dizajn gotovo svega.
Ono što ću ja ovdje učiniti --
Otvorio sam jednu epizodu svoje radijske emisije,
"99% nevidljivi", i sada ću je ovdje rekonstruirati.
Kada pritisnem ovdje gumb --
Glas: Z za Zvuk --
Roman Mars: Proizvest će zvuk,
kada god čujete zvuk,
glas ili neku glazbu,
to je zato što sam pritisnuo gumb.
Glas: Zzzzzvuk.
RM: Jeste shvatili? Idemo.
Tri, dva.
Ovo je "99% nevidljivi". Ja sam Roman Mars.
Pripovjedač: Pet osnovnih principa dizajna zastave.
Roman Mars: Prema Sjevernoameričkom veksilološkom društvu.
Veksilološko.
Ted Kaye: Veksilologija je znanost o zastavama.
RM: Zvuči čudno zbog onog dodatnog "lol".
Pripovjedač: Prvo, neka bude jednostavna.
Zastava mora biti dovoljno jednostavna da je dijete može narctati po sjećanju.
RM: Prije selidbe u Chicago 2005.,
nisam niti znao da gradovi imaju vlastite zastave.
TK: Većina velikih gradova ima vlastite zastave.
RM: Nisam to znao. Ovo je Ted Kaye.
TK: Zdravo. RM: On je stručnjak za zastave.
Odličan tip.
TK: Ja sam Ted Kaye. Uređivao sam znanstveni časopis o zastavama,
trenutno sam član Portlandskog društva zastava
i Sjevernoameričkog veksilološkog društva.
RM: Ted je doslovno napisao knjigu o dizajnu zastava.
Pripovjedač: "Dobra zastava, loša zastava."
RM: To je zapravo pamflet od oko 16 stranica.
TK: Tako je, zove se "Dobra zastava, loša zastava:
Kako dizajnirati dobru zastavu."
RM: Ta prva gradska zastava koju sam otkrio u Chicagu
je predivna:
bijelo polje, dvije horizontalne plave linije,
i četiri šestokrakih crvenih zvijezda u sredini.
Pripovjedač: Drugo, koristite smisleni simbolizam.
TK: Plave linije predstavljaju vodu, rijeku i jezero.
Pripovjedač: Slike, boje i uzorci zastave
trebaju biti povezani s onime što ona simbolizira.
TK: Crvene zvijezde predstavljaju značajne događaje iz povijesti grada.
RM: Osnivanje Utvrde Dearborn na budućem području Chicaga,
Veliki požar u Chicagu,
Svjetska kolumbovska izložba, koje se svi sjećaju,
zbog Bijelog grada,
i Svjetska izložba s temom "Stoljeće napretka",
koje se nitko ne sjeća.
Pripovjedač: Treće, koristite dvije ili tri osnovne boje.
TK: Osnovno pravilo za boje jest da koristimo dvije ili tri boje
iz standardnog seta boja:
crvenu, bijelu, plavu, zelenu, žutu i crnu.
RM: Dizajn čikaške zastave je aspolutno sveukupan
sa čitavim profilom grada.
Svugdje se nalazi;
na svakoj je zgradi općine.
Whet Moser: Ima barem jedna trgovina u svakoj ulici
blizu mog posla koja prodaje nekakav pribor sa čikaškom zastavom.
RM: Ovo je Whet Moser iz časopisa Chicago.
WM: Danas sam, primjerice, otišao na šišanje,
i kada sam sjeo na frizerski stolac,
ispred mene je bila čikaška zastava na frizerovoj kutiji za pribor,
a u ogledalu sam iza sebe vidio istu zastavu obješenu na zidu.
Nakon šišanja, pored mene je prošao čovjek s bedžom čikaške zastave na svome ruksaku.
RM: Prilagodljiva je i lako se kombinira.
Šestokrake zastave su posebno uočljive na raznoraznim mjestima.
WM: Neki dan sam kupio kavu
koja je na sebi imala čikašku zvijezdu.
RM: Ona je upečatljiv simbol čikaškog ponosa.
TK: Kada u Chicagu umre policajac ili vatrogasac,
na lijes se u često slučajeva ne stavlja zastava SAD-a,
već zastava Chicaga.
Do te se mjere ta zastava duboko uvukla u građanski prikaz Chicaga.
RM: Ne samo da ljudi vole Chicago, pa stoga vole i zastavu.
Mislim da ljudi vole još više Chicago
jer je zastava tako fenomenalna.
TK: To je petlja povratne veze između odličnog simbolizma i građanskog ponosa.
RM: Kada sam se vratio u San Francisco 2008.,
istražio sam zastavu tog grada,
jer je nijednom nisam vidio
u osam godina svog života tamo.
Žao mi je reći, no doživio sam je
nedostatnom.
(Smijeh)
Znam.
I meni je to bolno.
(Smijeh)
TK: Krenut ću od početka.
Pripovjedač: Prvo, neka bude jednostavna.
TK: Truditi se da ostane jednostavna.
Pripovjedač: Neka je dovoljno jednostavna da je dijete može narctati po sjećanju.
TK: Ovo je relativno složena zastava.
RM: Krenimo.
Glavni element zastave San Francisca je feniks
koji predstavlja grad koji se diže iz pepela
nakon razornih požara iz 1850-ih.
TK: Moćan simbol za San Francisco.
RM: Još uvijek mi nije jasan feniks.
Što se tiče dizajna, u isto vrijeme je i presirov
i ima previše detalja,
i da se trudite to postići,
ne biste to mogli napraviti.
Jednostavo izgleda loše iz daljine.
No, dobro je što ima element s dubljim značenjem.
Iza feniksa je uglavnom bijela pozadina,
a oko ruba je pozamašan zlatan okvir.
TK: U dizajnu je to vrlo privlačan element.
RM: Mislim da je uredu. Ali -- (Smijeh) --
slijede velike pogreške u dizajnu zastave.
Pripovjedač: Četvrto, bez slova i pečata.
Nikada ne koristite tekst.
RM: Podno feniksa, vrpca s motom
čiji je prijevod " Zlato u miru, željezo u ratu,"
usto -- a ovo je najveći problem --
na dnu piše San Francisco.
TK: Ako morate napisati ime
onoga što predstavljate na zastavi,
simbolika vam nije bila uspješna.
(Smijeh) (Pljesak)
RM: Američka zastava nema na sebi napisano "SAD".
Zapravo, državne zastave uglavnom su pristojne.
Svaka čast Južnoafričkoj Republici, Turskoj, Izraelu,
Somaliji, Japanu i Gambiji.
Zaista ima puno sjajnih državnih zastava,
no one poštuju dobre dizajnerske principe jer je ulog velik.
Na međunarodnoj su sceni.
No, zastave gradova, saveznih država i regija
druga su priča.
(Smijeh)
Imamo pošast loših zastava,
i moramo ih zaustaviti.
(Smijeh) (Pljesak)
To je i istina i izazov.
Prvi je korak prepoznati
da imamo problem.
Mnogi ljudi smatraju da je dobar dizajn
samo pitanje ukusa,
i iskreno, ponekad je zaista tako,
no ponekad uopće nije.
Ovo je popis svih principa dizajna zastave Sjevernoameričkog veksilološkog društva.
Pripovjedač: Pet osnovnih principa dizajniranja zastave.
Prvo. TK: Neka bude jednostavna.
Pripovjedač: Drugo. TK: Korisite smisleni simbolizam.
Pripovjedač: Treće. TK: Koristite dvije ili tri osnovne boje.
Pripovjedač: Četvrto. TK: Bez slova i pečata.
Pripovjedač: Nikada ne koristite tekst.
TK: Jer ga ne možete pročitati na udaljenosti.
Pripovjedač: Peto. TK: Budite karakteristični.
RM: Sve najbolje zastave drže se ovih principa.
Kako što sam već rekao, većina državnih zastava su uredu.
Radi se o sljedećem:
da pokažete ovaj popis principa bilo kojoj vrsti dizajnera,
rekli bi da su ti principi -- jednostavnost, duboki simbolizam,
pažljivi odabir boja,
jedinstvenost, bez ikakvih nečitkih natpisa --
svi se ti principi odnose i na njih.
Nažalost, dobri dizajnerski principi rijetko se koriste
kod američkih gradskih zastava.
Najveći problem nam je četvrto pravilo.
Ne možemo se natjerati
da ne dodajemo svoje ime na svoju zastavu,
ili male gradske pečate sa sitnim tekstom.
Problem s gradskim pečatima jest taj
što su oni dizajnirani za papir
gdje ih možete i pročitati,
a ne za vijoreće zastave na udaljenosti od 30 metara.
Evo ponovo hrpa zastava.
Veksilolozi ove nazivaju PNP:
pečati na plahtama -- (Smijeh) --
Ako ne možete pogoditi kojim gradovima pripadaju,
upravo je to problem,
osim, očigledno, Anaheima.
To su popravili. (Smijeh)
Ovakvih zastava ima po čitavom SAD-u.
Europski ekvivalent gradskom pečatu
je gradski grb,
i to nam je primjer kako dobro dizajnirati.
Ovo je gradski grb Amsterdama.
Da je ovo američki grad,
zastava bi vjerojatno izgledala ovako.
Da. (Smijeh)
Međutim, zastava Amsterdama
izgleda ovako.
Umjesto da su postavili čitavi gradski grb
na jednoličnu pozadinu i napisali "Amsterdam" pri dnu,
uzeli su samo najbitnije elemente sa štita,
i pretvorili je u najopakiju gradsku zastavu na svijetu.
(Smijeh) (Pljesak)
S obzirom što je najopakija,
te zastave i iksevi su po cijelom Amsterdamu,
koriste se kao i zastava u Chicagu.
Iako su zastave s pečatima na "plahti" meni osobno posebno grozne
i uvredljive,
ništa vas ne može pripremiti
za jednu od najvećih promašaja u veksilološkoj povijesti.
Jeste li spremni?
Zastava grada Milwaukeea, u Wisconsinu.
(Smijeh)
Karakteristična je,
to ću im priznati.
Steve Kodis: Usvojena je 1955.
RM: Grad je raspisao natječaj
i zaprimio brdo prijava
sa svakakvim dizajnima.
SK: Vijećnik Fred Steffan
spojio je dijelove iz raznih prijava
kako bi napravio zastavu Milwaukeea.
RM: To je zastava kuhinjskog sudopera.
Ima ogroman zupčanik koji prestavlja industriju,
ima brod koji predstavlja luku,
golemi klas pšenice,
koji odaje počast pivskoj industriji.
Čisti kaos,
a Steve Kodis, grafički dizajner iz Milwaukee, želi je pomijeniti.
SK: Zaista je grozna.
Velika nepravda učinjena gradu,
u najmanju ruku.
RM: No, ono što ovu zastavu čini definitivno pretjeranom,
gotovo do parodiranja same sebe,
to je slika bojne zastave Milwaukee pukovnije iz Građanskog rata.
SK: To je zadnji element
koji je samo još više čini apsurdnom,
to što unutar zastave Milwaukeea postoji još jedna zastava.
RM: Na zastavi. (Smijeh)
Da.
(Glazba)
Milwaukee je fenomenalan grad.
Posjetio sam ga i sviđa mi se.
Najdepresivnija stvar kod ove zastave jest
to što su se održala već dva natjecanja u redizajnu.
Zadnji je održan 2001. godine.
Bilo je zaprimljeno sto pet prijedloga.
TK: Međutim, na kraju su članovi umjetničkog odbora Milwaukeeja
odlučili da nijedan od njih nije bio dovoljno dobar za grad.
RM: Nisu se mogli dogovoriti oko promjene ove stvari! (Smijeh)
To je dovoljno obeshrabrujuće da pomislite
kako se dobar dizajn i demokracija
jednostavno ne slažu.
No, Steve Kotas ponovo će pokušati
redizajnirati zastavu Milwaukeeja.
SK: Mislim da je Milwaukee sjajan grad.
Svaki sjajan grad zaslužuje sjajnu zastavu.
RM: Steve još nije spreman otkriti svoj dizajn.
Kada predlažete ovakve stvari
morate pridobiti potporu drugih,
i tada otkrijete svoj dizajn.
Trik je u ovome:
Ako želite dizajnirati sjajnu zastavu,
opaku zastavu poput zastave Chicaga ili Washingtona, koji isto ima odličnu zastavu
počnite tako što ćete nacrtati pravokutnik mjera 2.5 cm puta 5 cm.
Vaš dizajn mora stati u taj sitni pravokutnik.
Evo zašto.
TK: Zastava koja je velika 90 cm puta 150 cm
obješena na stupu na daljini od 30 metara
izgleda približno jednako veliko
kao i taj mali pravokutnik na papiru
udaljen 40-ak centimetara od oka.
Iznenadili biste se kako zahtjevan i jednostavan može biti dizajn
kada se pridržavate tog ograničenja.
RM: U međuvremenu, vraćamo se u San Francisco.
Možemo li išta učiniti?
TK: Volim reći da u svakoj lošoj zastavi
postoji dobra zastava koja pokušava izaći. (Smijeh)
Zastavu San Francisca možemo poboljšati
tako da skinemo moto
jer ga ne možemo pročitati na udaljenosti.
Treba skinuti ime,
a rub bismo mogli podebljati,
tako da je u većoj mjeri dio zastave.
A feniksa bih uzeo
i učinio ga odličnim velikim elementom
u središtu zastave.
RM: No, postojećeg feniksa treba ukloniti.
TK: Ja bih pojednostavio ili stilizirao feniksa.
Prikazao bih veliku pticu širokih krila
koja izranja iz plamena.
Naglasio bih taj plamen.
RM: Ovu zastavu San Francisca dizajnirao je Frank Chimero
na temelju prijedloga Teda Kayea.
Ne znam što bi on napravio da nema nikakvih ograničenja
i da ne slijedi te upute.
Ljubitelji moje radio emisije i podcasta,
čuli su kako se žalim zbog loših zastava.
Poslali su mi druge predložene dizajne.
Ovaj je napravio Neil Mussett.
Oba su mnogo bolja.
Ako bi bili prihvaćeni, vjerujem
kako bih ih viđao po cijelom gradu.
U svojem naumu da učinim zastave svijeta ljepšima,
mnogi su se slušatelji sami prihvatili posla
i redizajnirali zastave te proučili na koji način
bi one mogle biti službeno usvojene.
Ako vidite svoju gradsku zastavu i ona vam se svidi,
izvjesite je,
čak i ako krši jedno ili dva pravila dizajna.
Nije me briga.
Ako ne vidite svoju gradsku zastavu,
možda ne postoji, a možda i postoji,
i grozna je,
izazivam vas da se pridružite težnji i pokušate je promijeniti.
Kako se sve više selimo u gradove,
gradska zastava će postati
ne samo simbol toga grada kao mjesta,
već bi mogla postati
simbol toga na koji način grad gleda na sam dizajn,
posebice danas, kada ljudi postaju sve više osvješteni po pitanju dizajna.
Smatram da je svijest o dizajnu danas na najvišem stupnju.
Dobro dizajnirana zastava može biti pokazatelj kako neki grad
gleda na sve svoje dizajnerske sustave:
svoj javni prijevoz,
svoje parkove, znakovlje.
To se možda čini neozbiljnim, no nije tako.
TK: Često kada gradski vođe tvrde
kako imaju bitnije stvari za učiniti od brige oko gradske zastave,
moj odgovor je
"Da imate sjajnu gradsku zastavu,
imali biste transparent za ljude pod kojim bi se okupljali
da se suoče s tim bitnijim stvarima."
RM: Iz prve ruke sam vidio što dobra zastava može učiniti
u gradu Chicagu.
Spoj dobrog dizajna i građanskog ponosa
potreban nam je na svakom mjestu.
Kod gradskih zastava je najbolje to
što ih posjedujemo.
One su otvoreni izvor informacija,
javni dizajnerski jezik neke zajednice.
Kada su dobro napravljene,
mogu se izmjenjivati, prilagođavati,
i takve zastave su moćne.
Mogli bismo kontrolirati brendiranje i grafički prikaz
naših gradova pomoću dobrih zastava,
no umjesto toga, imamo loše zastave koje ne koristimo,
tako da smo ustupili to mjesto sportskim timovima,
trgovačkim komorama i turističkim odborima.
Sportski timovi nas mogu napustiti i slomiti nam srce.
Neki od nas niti ne mare za sport.
Turističke kampanje mogu biti tako izlizane.
No sjajna gradska zastava
predstavlja grad svojim stanovnicima
a svoje stanovnike cijelom svijetu.
Kada je ta zastava predivna,
i ta je veza predivna.
Možda sve gradske zastava mogu biti jednako inspirativne kao i ona Hong Konga,
ili Portlanda ili Trondheima,
i možemo ukloniti sve loše zastave
poput one San Francisca, Milwaukeeja,
Cedar Rapidsa,
i kada smo napokon gotovi,
možemo učiniti nešto za Pocatello u Idahu,
čiju gradsku zastavu Sjeveroameričko veksilološko društvo smatra
najgorom zastavom u Sjevernoj Americi.
(Smijeh) (Pljesak)
Da.
Ovo čudo ima simbol trademarka. (Smijeh)
Sami pogled na to mi je bolan.
Hvala vam na pažnji.
(Pljesak)
["Glazba: Melodium (@melodiumbox) i Keegan DeWitt (@keegandewitt)"]